Na temelju članka 39. stavka 1. Zakona o odgoju i obrazovanju u osnovnoj i srednjoj školi („NN“ br: 87/08., 86/09, 92/10., 105/10., 90/11., 16/12., 86/12., 94/13., 152/14., 07/17. , 68/18., 98/19. i 64/20.)i članka 18. Statuta OŠ „Vitomir Širola-Pajo“ Nedešćina, Školski odbor donio je na sjednici održanoj 5. rujna 2022. godine

**ODLUKU**

**o osnutku učeničke zadruge**

Članak 1.

Pri OŠ „Vitomir Širola-Pajo“ Nedešćina (u daljem tekstu: Škola/ustanova) osniva se učenička zadruga „Mića kumpanija“ (u daljem tekstu: Zadruga).

Članak 2.

Pripremne poslove do proglašenja osnutka i početka rada Zadruge te poslove zadružne uprave do izbora Zadružnog odbora obavlja Privremeni zadružni odbor u slijedećem sastavu:

1. Klara Švraka, predsjednica,

2. Zdravka Prnić, članica i

3. Moris Peruško, član.

Članak 3.

Zadaće Privremenog zadružnog odbora jesu:

1. pripremiti prijedlog pravila, ustroja i imena Zadruge,
2. izraditi prijedlog programa rada Zadruge,
3. voditi u Školi/ustanovi i izvan Škole/ustanove poslove u svezi s osnutkom i početkom rada Zadruge,
4. organizirati upis učenika/ca u članstvo Zadruge,
5. utvrditi prijedlog za imenovanje članova/ica Zadružnog odbora,
6. održati osnivačku skupštinu Zadruge na kojoj će se proglasiti osnutak i početak rada te prihvatiti pravila Zadruge,
7. obaviti i druge poslove u svezi s pripremom početka rada Zadruge.

Članak 4.

Sjedište Zadruge je u Školi/ustanovi, Nedešćina, Nedešćina 103.

Članak 5.

Škola/ustanova za djelatnost Zadruge osigurava prostorije, zemljište i inventar u vlasništvu Škole/ustanove.

Zadruga će se služiti priborom, alatom i sredstvima koje dobije od darovatelja, pokrovitelja i drugih.

Članak 6.

Novčana sredstva Zadruge, bez obzira na izvore, vodit će se preko računa Škole/ustanove, posebno evidentirati, a mogu se uporabiti samo za rad učeničke zadruge i unapređenje odgojno-obrazovnog rada škole/ustanove.

Računovodstvo i druge stručne službe Škole/ustanove obavljat će financijske, računovodstvene i ostale administrativne poslove za potrebe Zadruge.

Članak 7.

Ova odluka dostavlja se Hrvatskoj udruzi učeničkog zadrugarstva, Ministarstvu znanosti i obrazovanja, te Upravnom odjelu za obrazovanje, sport i tehničku kulturu u Istarskoj županiji.

KLASA:007-04/22-02/07

URBROJ:2144-18-22-4

U Nedešćini, 5.9.2022.g.

 Predsjednik Školskog odbora:

 Miroslav Gužvinec

\_\_\_\_\_\_\_\_\_\_\_\_\_\_\_\_\_\_\_\_\_\_\_

Ravnateljica škole:

 Klara Švraka, prof.

 \_\_\_\_\_\_\_\_\_\_\_\_\_\_\_\_\_\_\_\_\_\_